Alaquàs celebra el 30 aniversari del Mercat Municipal
26/11/2012

# Alaquàs celebra el 30 aniversari del Mercat Municipal

*   26/11/2012
*   [Imprimir](#)
*   Compartir
*    https://www.alaquas.org/documento.asp?id\_do=13534

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13534%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%2030%20aniversari%20del%20Mercat%20Municipal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13534/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13534/26112012dsc04034_Form_4.jpg)](https://www.alaquas.org/ficheros/documentos/2012/2/13534/26112012dsc04034_Form_10.jpg "<a href='https://www.alaquas.org/ficheros/documentos/2012/2/13534/26112012dsc04034_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el 30 aniversari del Mercat Municipal</a>")

Elvira García Campos: "El Mercat d'Alaquàs és vertebrador, construeix poble i és àmbit de relacions socials que ofereix la millor qualitat de producte"

El Mercat Municipal d'Alaquàs celebra enguany el seu 30 aniversari. Al llarg d'aquesta setmana s'han celebrat diferents activitats culturals i lúdiques per commemorar aquesta data i fer partícips a tots els veïns i veïnes d'Alaquàs d'aquesta celebració, agraint la confiança i fidelitat dipositada al llarg d'aquests anys d'història.

L'acte central va tindre lloc el divendres per la vesprada. Un nombrós públic va assistir a l'acte institucional del 30 aniversari que va estar presidit per l'alcaldessa d'Alaquàs, Elvira García Campos i la presidenta de l'Associació de Venedors del Mercat Municipal, Isabel Mesa.

En les intervencions es va destacar la funció vertebradora que el Mercat ha tingut sempre al llarg de la seua història així com l'esforç que s'ha vingut realitzant al llarg dels anys per mantindre viu el Mercat. "El Mercat d'Alaquàs és vertebrador, construeix poble i és àmbit de relacions socials que ofereix la millor qualitat", va destacar l'alcaldessa d'Alaquàs. Per la seua banda, la presidenta de l'Associació de Venedors es va fer especial ressò de la "qualitat dels productes que oferim, tots naturals perquè no perdem les bones costums".

L'acte institucional va estar precedit d'una cercavila a càrrec de la Unió Musical d'Alaquàs i de l'actuació del grup de vent format pels ex alumnes i alumnes del Conservatori de la Unió Musical d'Alaquàs: Eva Díaz Demera (clarinet), Wilmer Ramírez (trompa), Claudia Ballesteros (flauta), Claudia Alòs (fagot) i Javier Civera (oboé). A continuació es va projectar un vídeo que reflexa la història, el passat, el present i el futur d'aquest Mercat. Aquest vídeo es pot visualitzar a la pàgina web de l'Ajuntament d'Alaquàs. Les activitats es van iniciar el dijous 22 de novembre amb un mercat d'artesania. El dissabte 24 de novembre hi va haver animació infantil.

El Mercat Municipal d'Alaquàs va obrir fa ara 30 anys amb l'objectiu d'un oferir un servei pròxim i de qualitat i una atenció personalitzada a la seua clientela. Durant tots aquests anys, ha estat no sols un lloc de trobada per a fer la compra si no també un espai de convivència capaç de dinamitzar la vida del poble. Els seus comerciants continuen treballant amb l'objectiu de seguir fomentant i potenciant la seua activitat diària, adaptant-se a les noves necessitats i demandes del consumidor actual.